मुंबई। गायक-संगीतकार सलीम मर्चेट का कहना है कि वह कनाडा के पॉप गायक जस्टिन बीबर के बहुत बड़े प्रशंसक हैं और इस महीने की शुरुआत में यहां हुए उनके संगीत कार्यक्रम में उन्हें बहुत मजा आया। लोगों ने भारत में बीबर के पहले संगीत कार्यक्रम पर मिलीजुली प्रतिक्रिया दी है, लेकिन सलीम ने कहा कि उनके पास गायक के ऊपर करने के लिए कोई कठोर टिप्पणी नहीं है। कुछ लोगों ने बीबर की यह कहते हुए आलोचना की थी कि वह बैकग्राउंड में चल रहे गानों पर महज होंठ हिलाकर चले गए और उन्होंने मात्र चार गाने मंच से खुद गाए थे।